Mkamia maji hayanywi
Language: Swahili | Genre: Creative_writing

MKAMIA MAJI HAYANYWI
Usiku wa kuamkia Siku hiyo niliyokuwa nimeisubiri kwa hamu na ghamu hatimaye iliwadia. Sikulala usingizi wa pono Kama ilivyokuwa Kawaida yangu. Nilikuwa na hamu na ghamu kuu. Mwalimu mkuu alikuwa amefuta ngazia majina ya wanafunzi ambao wangepokea tuzo Kwa ustadi wao masomoni. Mimi nilikuwa mmoja wao.Tuzo zenyewe zingetolewa katika ofisi ya mkuu wa elimu jijini.
Jogoo wa kwanza alipowika, nilitupa blanketi langu na kukimbilia hamamuni kuoga. Kabla ya kuenda sebuleni Kustaftahi niliila kiraka mbiombio nikawania kuliwahi basi la asubuhi kabla ya magari kuzidi barabarani na kusababisha msongamano. Wakati huo, aliyekuwa ameamka ni babu tu. Naye alikuwa na shughuli yake ya kujitayarisha kwenda viwandani alikofanyia vibarua. Kwa furaha kuu alinipa nauli ya kunifikisha jijini na kunitakia kila laheri. 
Nilichukuwa mkoba wangu na nauli na kisha kumuaga baba. Nilifuliza hadi kwenye kituo cha magari na kuabiri gari la kunifikisha katikati ya jiji kutoka mtaa wa Kayole.Basi halikuchukua muda mrefu katika jiji. Kila mtu alishuka na kuelekea alikojua vyema.

Mimi niliposhuka nilichanganyikiwa Ingawa nilizaliwa Nairobi. Sikulifahamu jiji vizuri, Nilishindwa kutambua nilikofaa kuenda na kusalia katika eneo tuliloshukia kwa nusu saa. Baada ya kutazama wenyeji wakipita na kurudi kwa muda wote huo, niliamua kushika njia ya upande wa kushoto. Azma yangu ilikuwa moja tu, kutafuta ofisi ya mkuu wa elimu ambapo tuzo zingetolewa. Barabara zote ziliungana na kufanana. 
Saa kadha zilipita nikiwa na zurura mjini. Uchovu ukaniingia nikawa siwezi kudhilati njaa niliyokuwa nayo. Niliamua kuingia hotelini kuomba usaidizi. Lakini asiyekujua hakuthamini. Sikupata msaada niliyotafuta. Wahudumu walidhani ni tapeli ambaye alijifanya kupotea huku akiwa na nia ya kuwalaghai wateja wao. Walinifukia, wakanizomea na kunifukuza.

Nililia kwa shaka. Ajabu ni kuwa hakuna aliyenijali. Kila mtu alitazama kilio changu na huzuni wangu kwa dharau na kwenda zake. Hatimaye niliamua kwenda kuabiri gari ili nirudi mtaani kwani ilikuwa imefika saa tisa alasiri. Katika kutafuta njia ya kurudi, nilipatana na rafiki yangu niliyekuwa nikisoma naye na ambaye alikuwa mmoja wa waliokuwa wakituzwa. Alikuwa amebeba tuzo lake. Alinirukia na kunikumbatia kwa furaha. Kwa hasira na uchovu niliyokuwa nao, sikumchangamkia. Alishangaa kwa nini sikuhudhuria sherehe. Nilimweleza yote yaliyonikuta.

Wewe ndiwe haukufuata maagizo ya mwalimu muu. Basi la shule lilikuwa linafaa kuwabeba wanafunzi wote waliofaa kupokea tuzokutoka shuleni hadi makao makuu ya wizara ya elimu ambapo tuzo zilikuwa zitolewe. Wapicho alinieleza. Nilikumbuka tulivyoonywa kuwa mkamia maji hayanywi humsakama. Kwa kweli nilikuwa nimeikamia siku hiyo.